Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: 1994. 01.28.). Magyarországon lásd még az 52/2000. (XII.27.) GM rendeletet.
Paragraph Index: 1284

b) a mintát elegendõen hosszú ideig 38 °C-os környezeti hõmérsékletnek kell kitenni, a 6.4.8.5 táblázatban meghatározott napbesugárzási körülményeknek és a radioaktív tartalomból a küldeménydarab belsejében történõ legnagyobb mértékû hõfejlõdés feltételei mellett, hogy a hõmérséklet a küldeménydarabban mindenütt csökkenjen és/vagy elérje a kezdeti állandósult körülményeket. Alternatívaként ezen paraméterek bármelyike eltérõ értékû is lehet a próba elõtt és alatt, amennyiben a küldeménydarab viselkedésének értékelése során ezt megfelelõ módon figyelembe veszik. A próba alatt és után a mintát nem kell mesterségesen hûteni és a minta anyagának esetleges égését hagyni kell természetes módon folytatódni. 6.4.17.4 Vízbe merítési próba: A mintadarabot legalább 15 m vízoszlop nyomásával azonos nyomású víz alatt kell tartani legalább nyolc órán keresztül olyan helyzetben, amelyik a legnagyobb sérüléshez vezet. Ilyen nyomásnak tekinthetõ a legalább 150 kPa külsõ nyomás (túlnyomás). 6.4.18 Fokozott vízbe merítési próba a 105A2-nél nagyobb aktivitást tartalmazó B(U) és B(M) típusú küldeménydarabokra és C típusú küldeménydarabokra Fokozott vízbe merítési próba: A mintadarabot legalább 200 m vízoszlop nyomásával azonos nyomású vízben (víz alatt) kell tartani legalább egy órán keresztül. Ilyen nyomásnak tekinthetõ a legalább 2 MPa külsõ nyomás (túlnyomás). 6.4.19 Hasadóanyagot tartalmazó küldeménydarabok vízszivárgás-próbája 6.4.19.1 Az olyan küldeménydarabokat, amelyeknél a víz beszivárgást és kiszivárgást a legnagyobb reaktivitást eredményezõnek feltételezték a 6.4.11.7 – 6.4.11.12 bekezdés szerinti értékelés céljából, mentesíteni kell a próba alól. 6.4.19.2 Mielõtt a mintadarabot a következõkben ismertetett vízszivárgási próbának alávetnék, el kell végezni rajta a 6.4.17.2 b) pont szerinti próbát és a 6.4.17.2 a) vagy c) pont szerinti próbát, mint azt a 6.4.11.12 bekezdés elõírja, továbbá a 6.4.17.3 bekezdésben elõírt próbát. 6.4.19.3 A mintadarabot legalább 0,9 m vízoszlop nyomásával azonos víznyomás alatt kell tartani legalább nyolc órán keresztül olyan helyzetben, amelynél a legnagyobb szivárgás várható. 6.4.20 (fenntartva) 6.4.21 A 0,1 kg vagy annál több urán-hexafluoridot tartalmazó csomagolóeszközök vizsgálata 6.4.21.1 Minden csomagolóeszközt és üzemi, ill. szerkezeti szerelvényeit vagy együttesen vagy külön-külön elsõ alkalommal az üzembe helyezés elõtt és késõbb idõszakonként meg kell vizsgálni. Ezt a vizsgálatot az illetékes hatóság egyetértésével kell végrehajtani és tanúsítani. 6.4.21.2 Az üzembe helyezés elõtti vizsgálat a gyártási típus vizsgálatából, szerkezetvizsgálatból, tömörségvizsgálatból, víztérfogat-meghatározásból és az üzemi szerelvények kielégítõ mûködésének vizsgálatából áll. 6.4.21.3 Az idõszakos vizsgálat szemrevételezésbõl, szerkezetvizsgálatból, tömörségvizsgálatból és az üzemi szerelvények kielégítõ mûködésének vizsgálatából áll. Az idõszakos vizsgálat határideje legfeljebb öt év. Azokat a csomagolóeszközöket, amelyek ezen ötéves idõtartamon belül nem kerültek vizsgálatra, szállítás elõtt az illetékes hatóság által jóváhagyott program szerint kell felülvizsgálni. Ezek csak az idõszakos vizsgálatra vonatkozó teljes körû program végrehajtása után tölthetõk meg ismét. 6.4.21.4 A gyártási típus vizsgálatnak bizonyítania kell a gyártási típus és a gyártási program elõírásainak betartását. 6.4.21.5 A 0,1 kg vagy annál több urán-hexafluorid befogadására szolgáló csomagolóeszközöket legalább 1,38 MPa belsõ nyomással hidraulikus nyomáspróbának kell alávetni, de ha a próbanyomás 2,76 MPa-nál kevesebb, a minta többoldalú jóváhagyást igényel. A küldeménydarabok ismételt vizsgálatára más, azonos értékû, roncsolásmentes vizsgálat többoldalú jóváhagyás esetén alkalmazható. 6.4.21.6 A tömörségvizsgálatot olyan eljárással kell végezni, amely biztonsági tartálynál 0,1 Pa·l/s (10-6 bar·l/s) érzékenységgel képes a szivárgás megállapítására. 6.4.21.7 A csomagolóeszköz víztérfogatát 15 °C-ra vonatkoztatva ± 0,25% pontossággal kell meghatározni. A térfogatot a 6.4.21.8 bekezdésben elõírt táblán fel kell tüntetni. 6.4.21.8 Minden csomagolóeszközre nem korrodáló fémbõl készült táblát kell tartós módon egy könnyen hozzáférhetõ helyre erõsíteni. A tábla felerõsítésének módja nem befolyásolhatja a csomagolóeszköz szilárdságát. A táblára legalább a következõ adatokat kell beütéssel vagy más hasonló eljárással felvinni: – az engedély száma; – a gyártó sorozatszáma; – legnagyobb üzemi nyomás (túlnyomás); – próbanyomás (túlnyomás); – tartalom: urán-hexafluorid; – ûrtartalom literben; – az urán-hexafluorid töltet megengedett legnagyobb tömege – saját tömeg; – az üzembe helyezés elõtti vizsgálat és az utoljára végrehajtott idõszakos vizsgálat idõpontja (év, hónap); – a vizsgálatot végzõ szakértõ bélyegzõlenyomata. 6.4.22 A küldeménydarab minták és anyagok engedélyezése 6.4.22.1 A 0,1 kg vagy annál több urán-hexafluoridot tartalmazó küldeménydarabok mintáinak engedélyezésénél:

Source: https://magyarkozlony.hu/hivatalos-lapok/34b364376ec4fe16511c9bfc3ba43e77bb99f0bc/dokumentumok/ce82e9a071d7ba7a903f11b01050dda1f7317261/letoltes